CELEX: 32021R1329
Language: sk
Date: 2021-08-10 00:00:00
Title: Vykonávacie nariadenie Komisie (EÚ) 2021/1329 z 10. augusta 2021, ktorým sa menia vykonávacie nariadenia (EÚ) 2020/2235, (EÚ) 2020/2236, (EÚ) 2021/403 a (EÚ) 2021/404, pokiaľ ide o predĺženie prechodného obdobia na používanie certifikátov zdravia zvierat, certifikátov zdravia zvierat/úradných certifikátov a úradných certifikátov požadovaných na vstup určitých zásielok do Únie (Text s významom pre EHP)

11.8.2021   
               
               
                  SK
               
               
                  Úradný vestník Európskej únie
               
               
                  L 288/48
               
            
         VYKONÁVACIE NARIADENIE KOMISIE (EÚ) 2021/1329
         z 10. augusta 2021,
         ktorým sa menia vykonávacie nariadenia (EÚ) 2020/2235, (EÚ) 2020/2236, (EÚ) 2021/403 a (EÚ) 2021/404, pokiaľ ide o predĺženie prechodného obdobia na používanie certifikátov zdravia zvierat, certifikátov zdravia zvierat/úradných certifikátov a úradných certifikátov požadovaných na vstup určitých zásielok do Únie
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2016/429 z 9. marca 2016 o prenosných chorobách zvierat a zmene a zrušení určitých aktov v oblasti zdravia zvierat („právna úprava v oblasti zdravia zvierat“) (1), a najmä na jeho článok 213 ods. 2, článok 224 ods. 4, článok 230 ods. 1, článok 238 ods. 3 a článok 239 ods. 3,
         so zreteľom na nariadenie Európskeho parlamentu a Rady (EÚ) 2017/625 z 15. marca 2017 o úradných kontrolách a iných úradných činnostiach vykonávaných na zabezpečenie uplatňovania potravinového a krmivového práva a pravidiel pre zdravie zvierat a dobré životné podmienky zvierat, pre zdravie rastlín a pre prípravky na ochranu rastlín, o zmene nariadení Európskeho parlamentu a Rady (ES) č. 999/2001, (ES) č. 396/2005, (ES) č. 1069/2009, (ES) č. 1107/2009, (EÚ) č. 1151/2012, (EÚ) č. 652/2014, (EÚ) 2016/429 a (EÚ) 2016/2031, nariadení Rady (ES) č. 1/2005 a (ES) č. 1099/2009 a smerníc Rady 98/58/ES, 1999/74/ES, 2007/43/ES, 2008/119/ES a 2008/120/ES a o zrušení nariadení Európskeho parlamentu a Rady (ES) č. 854/2004 a (ES) č. 882/2004, smerníc Rady 89/608/EHS, 89/662/EHS, 90/425/EHS, 91/496/EHS, 96/23/ES, 96/93/ES a 97/78/ES a rozhodnutia Rady 92/438/EHS (nariadenie o úradných kontrolách) (2), a najmä na jeho článok 90 a článok 126 ods. 3,
         keďže:
         
                     (1)
                  
                  
                     Vo vykonávacích nariadeniach Komisie (EÚ) 2020/2235 (3), (EÚ) 2020/2236 (4) a (EÚ) 2021/403 (5) sa stanovujú okrem iného vzory certifikátov zdravia zvierat, certifikátov zdravia zvierat/úradných certifikátov a úradných certifikátov, ktoré musia sprevádzať zásielky zvierat a tovaru pri vstupe do Únie. Uvedené vykonávacie nariadenia boli prijaté v rámci nariadení (EÚ) 2016/429 a (EÚ) 2017/625. Nariadenie (EÚ) 2016/429 a uvedené tri vykonávacie nariadenia sa uplatňujú od 21. apríla 2021.
                  
               
                     (2)
                  
                  
                     Vo vykonávacích nariadeniach (EÚ) 2020/2235, (EÚ) 2020/2236 a (EÚ) 2021/403 sa stanovuje prechodné obdobie na vstup zásielok zvierat a tovaru do Únie, ktoré sprevádzajú príslušné certifikáty požadované na účely ich vstupu do Únie, vydané v súlade s príslušnými vzormi certifikátov stanovenými v právnych predpisoch Únie platných pred 21. aprílom 2021, za predpokladu, že tieto certifikáty boli riadne podpísané pred 21. augustom 2021. Uvedené certifikáty sa musia vykladať v súlade s prechodnými ustanoveniami stanovenými v uvedených vykonávacích nariadeniach, pokiaľ ide o všetky akty, ktoré sa prestali uplatňovať a na ktoré sa v týchto certifikátoch odkazuje. Toto prechodné obdobie sa končí 20. októbra 2021.
                  
               
                     (3)
                  
                  
                     Okrem toho sa vo vykonávacom nariadení Komisie (EÚ) 2021/404 (6) stanovujú aj pravidlá týkajúce sa vzorov certifikátov zdravia zvierat, ktoré sa majú používať na účely vstupu určitých zásielok zvierat, zárodočných produktov a produktov živočíšneho pôvodu z tretích krajín, území alebo ich pásiem do Únie. V uvedenom vykonávacom nariadení sa stanovujú prechodné ustanovenia, pokiaľ ide o vstup zásielok zvierat, zárodočných produktov a produktov živočíšneho pôvodu z tretích krajín, území alebo ich pásiem do Únie, ktoré sprevádzajú príslušné certifikáty vydané v súlade s právnymi predpismi Únie platnými pred 21. aprílom 2021, za predpokladu, že tieto certifikáty boli riadne podpísané pred 21. augustom 2021. Uvedené certifikáty sa musia vykladať v súlade s prechodnými ustanoveniami stanovenými v uvedenom vykonávacom nariadení, pokiaľ ide o všetky akty, ktoré sa prestali uplatňovať a na ktoré sa v týchto certifikátoch odkazuje. Toto prechodné obdobie sa takisto končí 20. októbra 2021.
                  
               
                     (4)
                  
                  
                     Prechodné obdobie, ktoré je v súčasnosti stanovené vo vykonávacích nariadeniach (EÚ) 2020/2235, (EÚ) 2020/2236, (EÚ) 2021/403 a (EÚ) 2021/404, neposkytuje dostatočný čas na zavedenie potrebných opatrení v tretích krajinách a územiach na vydávanie nových certifikátov v súlade s právnymi predpismi Únie uplatniteľnými od 21. apríla 2021. Prechodné obdobie stanovené v uvedených vykonávacích nariadeniach by sa preto malo predĺžiť do 15. marca 2022 a do tohto dátumu by sa mali zaviesť a začať fungovať nevyhnutné opatrenia. Uvedené predĺženie by malo pomôcť pri prechode na používanie nových certifikátov stanovených v uvedených štyroch vykonávacích nariadeniach a malo by zabrániť akémukoľvek zbytočnému narušeniu obchodu, pokiaľ ide o vstup zásielok, ktoré patria do rozsahu pôsobnosti uvedených vykonávacích nariadení, do Únie.
                  
               
                     (5)
                  
                  
                     Preto je potrebné predĺžiť prechodné obdobie stanovené vo vykonávacích nariadeniach (EÚ) 2020/2235, (EÚ) 2020/2236, (EÚ) 2021/403 a (EÚ) 2021/404 s cieľom poskytnúť tretím krajinám a územiam dostatočný čas na to, aby zaviedli potrebné opatrenia zodpovedajúce novým požiadavkám na certifikáciu uplatniteľným od 21. apríla 2021, a to na obdobie do 15. marca 2022, za predpokladu, že príslušný certifikát podpísala osoba oprávnená ho podpísať pred 15. januárom 2022, aby sa predišlo akémukoľvek zbytočnému narušeniu obchodu.
                  
               
                     (6)
                  
                  
                     Vykonávacie nariadenia (EÚ) 2020/2235, (EÚ) 2020/2236, (EÚ) 2021/403 a (EÚ) 2021/404 by sa preto mali zodpovedajúcim spôsobom zmeniť.
                  
               
                     (7)
                  
                  
                     V záujme právnej istoty by zmeny, ktoré sa majú vykonať vo vykonávacích nariadeniach (EÚ) 2020/2235, (EÚ) 2020/2236, (EÚ) 2021/403 a (EÚ) 2021/404 prostredníctvom tohto nariadenia, mali nadobudnúť účinnosť čo najskôr.
                  
               
                     (8)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Zmena vykonávacieho nariadenia (EÚ) 2020/2235
            V článku 35 vykonávacieho nariadenia (EÚ) 2020/2235 sa odsek 1 nahrádza takto:
            
               
                  „1.   Zásielky produktov živočíšneho pôvodu, zmiešaných výrobkov, klíčkov určených na ľudskú spotrebu a semien určených na produkciu klíčkov na ľudskú spotrebu, ktoré sú sprevádzané príslušným certifikátom vydaným v súlade so vzormi stanovenými v nariadení (EÚ) č. 28/2012 a vo vykonávacom nariadení (EÚ) 2019/628, sa akceptujú na vstup do Únie do 15. marca 2022 za predpokladu, že certifikát bol podpísaný osobou oprávnenou na podpis certifikátu v súlade s uvedeným nariadením a vykonávacím nariadením pred 15. januárom 2022.“
               
            
         
         
            Článok 2
            Zmena vykonávacieho nariadenia (EÚ) 2020/2236
            V článku 10 vykonávacieho nariadenia (EÚ) 2020/2236 sa odsek 1 nahrádza takto:
            
               
                  „1.   Zásielky vodných živočíchov a produktov živočíšneho pôvodu z vodných živočíchov, ktoré sprevádza príslušný certifikát zdravia zvierat vydaný v súlade so vzorom stanoveným v nariadení (ES) č. 1251/2008, sa akceptujú na vstup do Únie do 15. marca 2022 za predpokladu, že úradný inšpektor podpísal certifikát zdravia zvierat pred 15. januárom 2022.“
               
            
         
         
            Článok 3
            Zmena vykonávacieho nariadenia (EÚ) 2021/403
            V článku 27 vykonávacieho nariadenia (EÚ) 2021/403 sa odsek 1 nahrádza takto:
            
               
                  „1.   Zásielky suchozemských zvierat a ich zárodočných produktov, ktoré sú sprevádzané príslušným certifikátom vydaným v súlade so vzormi stanovenými v nariadeniach (ES) č. 798/2008 a (EÚ) č. 206/2010, vykonávacích nariadeniach (EÚ) č. 139/2013 a (EÚ) 2018/659, rozhodnutiach 2006/168/ES a 2010/472/EÚ, ako aj certifikátmi vydanými v súlade s vykonávacími rozhodnutiami 2011/630/EÚ, 2012/137/EÚ a (EÚ) 2019/294, sa prijímajú na vstup do Únie do 15. marca 2022 za predpokladu, že certifikát bol podpísaný osobou oprávnenou na podpis certifikátu v súlade s uvedenými nariadeniami, vykonávacími nariadeniami, rozhodnutiami a vykonávacími rozhodnutiami pred 15. januárom 2022.“
               
            
         
         
            Článok 4
            Zmena vykonávacieho nariadenia (EÚ) 2021/404
            V článku 6 vykonávacieho nariadenia (EÚ) 2021/404 sa odsek 1 nahrádza takto:
            
               
                  „1.   Zásielky zvierat, zárodočných produktov a produktov živočíšneho pôvodu, ktoré sú z tretích krajín, území alebo ich častí, z ktorých je povolený vstup do Únie v súlade s nasledujúcimi aktmi, a ktoré sú sprevádzané príslušným certifikátom vydaným v súlade s uvedenými aktmi, sa povoľujú na účely vstupu do Únie do 15. marca 2022 za predpokladu, že uvedený certifikát podpísala osoba, ktorá je oprávnená ho podpísať v súlade s uvedenými aktmi, pred 15. januárom 2022:
                  
                              —
                           
                           
                              nariadenie (ES) č. 798/2008,
                           
                        
                              —
                           
                           
                              nariadenie (ES) č. 1251/2008,
                           
                        
                              —
                           
                           
                              nariadenie (EÚ) č. 206/2010,
                           
                        
                              —
                           
                           
                              nariadenie (EÚ) č. 605/2010,
                           
                        
                              —
                           
                           
                              vykonávacie nariadenie (EÚ) č. 139/2013,
                           
                        
                              —
                           
                           
                              vykonávacie nariadenie (EÚ) 2016/759,
                           
                        
                              —
                           
                           
                              vykonávacie nariadenie (EÚ) 2018/659,
                           
                        
                              —
                           
                           
                              rozhodnutie 2006/168/ES,
                           
                        
                              —
                           
                           
                              rozhodnutie 2007/777/ES,
                           
                        
                              —
                           
                           
                              rozhodnutie 2008/636/ES,
                           
                        
                              —
                           
                           
                              rozhodnutie 2010/472/EÚ,
                           
                        
                              —
                           
                           
                              rozhodnutie 2011/630/EÚ,
                           
                        
                              —
                           
                           
                              vykonávacie rozhodnutie 2012/137/EÚ,
                           
                        
                              —
                           
                           
                              vykonávacie rozhodnutie (EÚ) 2019/294.“
                           
                        
            
         
         
            Článok 5
            Nadobudnutie účinnosti
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 10. augusta 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 84, 31.3.2016, s. 1.
         
            (2)  Ú. v. EÚ L 95, 7.4.2017, s. 1.
         
            (3)  Vykonávacie nariadenie Komisie (EÚ) 2020/2235 zo 16. decembra 2020, ktorým sa stanovujú pravidlá uplatňovania nariadení Európskeho parlamentu a Rady (EÚ) 2016/429 a (EÚ) 2017/625, pokiaľ ide o vzory certifikátov zdravia zvierat, vzory úradných certifikátov a vzory certifikátov zdravia zvierat/úradných certifikátov na vstup zásielok určitých kategórií zvierat a tovaru do Únie a ich premiestňovanie v rámci Únie, úradnú certifikáciu týkajúcu sa takýchto certifikátov, a ktorým sa zrušuje nariadenie (ES) č. 599/2004, vykonávacie nariadenia (EÚ) č. 636/2014 a (EÚ) 2019/628, smernica 98/68/ES a rozhodnutia 2000/572/ES, 2003/779/ES a 2007/240/ES (Ú. v. EÚ L 442, 30.12.2020 s. 1).
         
            (4)  Vykonávacie nariadenie Komisie (EÚ) 2020/2236 zo 16. decembra 2020, ktorým sa stanovujú pravidlá uplatňovania nariadení Európskeho parlamentu a Rady (EÚ) 2016/429 a (EÚ) 2017/625, pokiaľ ide o vzory certifikátov zdravia zvierat na vstup zásielok vodných živočíchov a určitých produktov živočíšneho pôvodu z vodných živočíchov do Únie a na ich premiestňovanie v rámci Únie a o úradnú certifikáciu týkajúcu sa takýchto certifikátov, a ktorým sa zrušuje nariadenie (ES) č. 1251/2008 (Ú. v. EÚ L 442, 30.12.2020, s. 410).
         
            (5)  Vykonávacie nariadenie Komisie (EÚ) 2021/403 z 24. marca 2021, ktorým sa stanovujú pravidlá uplatňovania nariadení Európskeho parlamentu a Rady (EÚ) 2016/429 a (EÚ) 2017/625, pokiaľ ide o vzory certifikátov zdravia zvierat a vzory certifikátov zdravia zvierat/úradných certifikátov na vstup zásielok určitých kategórií suchozemských zvierat a ich zárodočných produktov do Únie a na ich premiestňovanie medzi členskými štátmi a o úradnú certifikáciu týkajúcu sa takýchto certifikátov, a ktorým sa zrušuje rozhodnutie 2010/470/EÚ (Ú. v. EÚ L 113, 31.3.2021, s. 1).
         
            (6)  Vykonávacie nariadenie Komisie (EÚ) 2021/404 z 24. marca 2021, ktorým sa stanovujú zoznamy tretích krajín, území alebo ich pásiem, z ktorých je povolený vstup zvierat, zárodočných produktov a produktov živočíšneho pôvodu do Únie v súlade s nariadením Európskeho parlamentu a Rady (EÚ) 2016/429 (Ú. v. EÚ L 114, 31.3.2021, s. 1).